ཨ་མ་ཚེ་ལས་འདས་པས་ཕ་ལ་སྡུག་བསྔལ་ཆེན་པོ་བྱུང་སོང་།སྐད་ཆ་མང་པོ་མི་ཤོད་ལ།དུས་རྒྱུན་གནས་ངེས་མེད་དུ་མིག་ཟུང་ཅེ་རེར་གཟིགས་ནས་ཧད་དེ་སྡོད་ཀྱི་འདུགཅེས་བུ་ཡོན་ཏན་རྒྱ་མཚོས་ང་ཚོར་དེ་ལྟར་བརྗོད་ཅིང་།ཁོང་གིསཨ་མ་ཚེ་ལས་འདས་པའི་ལོ་དེར།ང་ལྷུན་རྩེ་རྫོང་དུ་སློབ་འབྲིང་འགྲིམས་བཞིན་ཡོད།རང་གི་ཁྱིམ་ཚང་དུ་ཐོན་པའི་གཅིག་རྗེས་གཉིས་མཐུད་ཀྱི་ཆག་སྒོ་དག་དྲན་དུས།ངའི་སེམས་པ་སློབ་སྦྱོང་ལ་གཏན་ནས་གནས་ཐབས་བྲལ་སོང་།འཇིག་རྟེན་ཕྱི་མར་བཞུད་ཟིན་པའི་ཨ་མ་དང་ཨ་ཅག་ཧ་ཅང་དྲན་ལ།ཤུལ་དུ་ལུས་པའི་ཨ་ཕའི་ངོ་གདོང་སྐྱ་བོ་དེ་མིག་མཐར་ཡང་ཡང་འཁོར་ནས།མཚན་མོ་མང་པོའི་རིང་ངས་མལ་སའི་གཏིང་དུ་འཛུལ་ཏེ་སློབ་གྲྭར་མུ་མཐུད་འགྲོ་མིན་ཐད་བསམ་བློ་མང་པོ་བཏང་བ་ཡིནཞེས་ང་ཚོར་དེ་ལྟར་བརྗོད།